stanford-oval/wikipedia huggingface dataset:
Todellisuuden tutkimuskeskus

Todellisuuden tutkimuskeskus (TTK) on Helsingissä toimiva vuonna 1998 perustettu esitystaiteen kollektiivi. TTK:n toiminnan lähtökohtana on todellisuuden havainnointi ja kyseenalaistaminen.
TTK:n produktiot laajentavat esitystaiteen rajoja ja määritelmiä. Suuri osa esityksistä tapahtuu esimerkiksi kadulla, gallerioissa, kauppakeskuksissa ja ihmisten kodeissa. Esitystoiminnan ohella TTK on julkaissut Esitys-lehteä (2007–2017) sekä kirjoja ja kirjoituksia. TTK:n tavoitteena on herättää keskustelua esitystaiteen merkityksestä.
Uusien esitysmuotojen lisäksi TTK kehittää taiteellisen tutkimuksen metodeja. Vuonna 2007 kollektiivi otti käyttöön toimintamallin, joka perustuu vuosittaisiin tutkimussuunnitelmiin. Jäsenistö valitsee joka vuosi keskuudestaan tutkimusvastaavan tai -vastaavat, jotka suunnittelevat ja määrittelevät yhdistyksen taiteellisen linjan ja vastaavat sen toteutuksesta vuoden tai kahden ajan.
Vuonna 2002 Todellisuuden tutkimuskeskukselle myönnettiin näyttämötaiteen valtionpalkinto ”tietoisesta ja omaperäisestä uuden etsimisestä”.
Vuonna 2023 yhdistyksellä oli 63 jäsentä esittävien taiteiden eri aloilta: jäsenten joukossa on niin esitystaiteilijoita, teatteriohjaajia, dramaturgeja, tuottajia, näyttelijöitä, tanssijoita, koreografeja kuin ääni-, valo- ja tilasuunnittelijoita. Varsinaisen jäsenistön lisäksi produktioihin osallistuu vuosittain vierailijoita taiteen ja tieteen eri aloilta.
Julkaisut

(Toim.) Tuomas Laitinen & Julius Elo: Kokeva keho (Todellisuuden tutkimuskeskus, 2012) Ajatuksia katsojan kehosta esityksessä Todellisuuden tutkimuskeskuksen esitysten valossa 2012
(Todellisuuden tutkimuskeskus 2012) Ei-ymmärtämisen eteisessä
Tuomas Laitinen (Todellisuuden tutkimuskeskus 2012) Ikuisen elämän käsikirja
Aiheesta muualla

Todellisuuden tutkimuskeskuksen verkkosivut
The Rookie – tulokas

| The Rookie – tulokas> The Rookie |
| --- | --- |

Ohjaaja:  Clint Eastwood
Käsikirjoittaja:   Boaz Yakin  Scott Spiegel 
Tuottaja:   Howard G. Kazanjian  Steven Siebert  David Valdes 
Säveltäjä:  Lennie Niehaus
Kuvaaja:  Jack N. Green
Leikkaaja:  Joel Cox
Pääosat:   Clint Eastwood  Charlie Sheen  Raúl Juliá 
Valmistustiedot
Valmistusmaa:  Yhdysvallat
Tuotantoyhtiö:  Warner Bros.
Levittäjä:  InterCom Netflix
Ensi-ilta:   Yhdysvallat 7. joulukuuta 1990  Suomi 1. helmikuuta 1991 
Kesto:  121 min
Alkuperäiskieli:  Englanti
Aiheesta muualla
IMDb 
Elonet
AllMovie
Infobox OKNimi-testi OK: 
The Rookie – tulokas on vuonna 1990 ensi-iltansa saanut toimintaelokuva. Elokuvan on ohjannut Clint Eastwood, joka myös näyttelee elokuvan pääosaa Charlie Sheenin kanssa.
Elokuva kertoo kovaotteista poliisista Nick Pulovskista, joka ei aina tee niin kuin esimies käskee. Nick tutkii kumppaninsa kanssa juttua, jossa autovarkauksien takana on suuri rikollisliiga. Kaksikon yrittäessä ottaa kiinni liigan jäseniä Nickin pari menettää henkensä. Hänen tilalleen Nick saa David Ackermanin (Sheen), eikä kaksikon yhteistoiminta aluksi suju, mutta yhteinen sävel löytyy lopulta ja kaksikko on valmis saattamaan suuren rikollisliigan oikeuden eteen.
Näyttelijät

| 0 | 1 | 2 |
| --- | --- | --- |
|  Clint Eastwood  | … |  Nick Pulovski   |
|  Charlie Sheen  | … |  David Ackerman   |
|  Raúl Juliá  | … |  Strom   |
|  Sônia Braga  | … |  Liesl   |
|  Tom Skerritt  | … |  Eugene Ackerman   |
|  Lara Flynn Boyle  | … |  Sarah   |
Arvioita

Video-oppaassa vuodelta 1994 Bello Romano sanoo elokuvan tarjoavan paljon toimintaa, raakaa väkivaltaa ja kovaa kielenkäyttöä. Hän antaa sille kaksi tähteä viidestä, mikä vastaa sanallista arviota ”keskinkertainen”.
The Roots

| The Roots |
| --- | --- |
 The Roots esiintymässä Torontossa, Kanadassa maaliskuussa 2007.
Tiedot
Toiminnassa:  1987–
Tyylilaji:  rap, funk, soul
Kotipaikka:  Philadelphia, Pennsylvania, Yhdysvallat
Laulukieli:  englanti
Jäsenet:  Black Thought, MC   ?uestlove, rummut   Kamal Gray, kosketinsoittimet   F. Knuckles, perkussiot   Captain Kirk Douglas, kitara   Owen Biddle, basso   Tuba Gooding Jr., sousafoni  
Entiset jäsenet:  Hub, basso (1992–2007)  Malik B., MC (1987–1999)  Rahzel, beatbox (1995–1999)  Scott Storch, kosketinsoittimet   Ben Kenney, kitara   Scratch, MC   Dice Raw, MC  
Levy-yhtiö:  Def Jam Recordings, 2006–   MCA Records, 1999–   Geffen Records, 1994–  
Aiheesta muualla
Def Jam Recordings
Infobox OKNimi-testi OK: 
The Roots on yhdysvaltalainen Philadelphiassa, Pennsylvaniassa vuonna 1987 perustettu hip hop -yhtye. Sen jäsenet ovat Black Thought (laulu), Ahmir ”?uestlove” Thompson (rummut), Kamal Gray (sähköpiano), F. Knuckles (perkussiot), Captain Kirk Douglas (kitara), Owen Biddle (basso) ja Damon ”Tuba Gooding Jr.” Bryson (sousafoni).
Yhtye alkoi esiintyä ympäri Philadelphiaa, ja vuonna 1992–93 he aloittivat esiintymisen Euroopassa, jolloin he myös tekivät heidän debyyttialbuminsa.
The Roots voitti vuonna 1999 Grammy-palkinnon sarjassa ”Best Rap Performance by a Duo or Group”.
Yhtye on esiintynyt monesti Suomessa, muun muassa Pori Jazz -festivaaleilla kolmesti vuosina 2003, 2007, 2010, Provinssirock-festivaaleilla vuonna 2004, sekä kerran Flow-festivaaleilla Helsingissä vuonna 2008.
Maaliskuusta 2009 alkaen The Roots on ollut Late Night with Jimmy Fallon -televisio-ohjelman house band.
Julkaisut > Albumit

Organix (1993)
Do You Want More?!!!??! (1995)
Illadelph Halflife (1996)
Things Fall Apart (1999)
Phrenology (2002)
The Tipping Point (2004)
Game Theory (2006)
Rising Down (2008)
How I Got Over (2010)
Wake Up! (2010)
Undun (2011)
Aiheesta muualla

Kuvia tai muita tiedostoja aiheesta The Roots Wikimedia Commonsissa
Yhtyeen viralliset sivut (englanniksi)
The Roots Myspacessa (englanniksi)
Kinkkua, kinkkua

| Kinkkua, kinkkua> Jamón, jamón |
| --- | --- |

Ohjaaja:  Bigas Luna
Käsikirjoittaja:   Bigas Luna  Cuca Canals  Quim Monzó (dialogi) 
Tuottaja:  Andrés Vicente Gómez
Säveltäjä:  Nicola Piovani
Kuvaaja:  José Luis Alcaine
Leikkaaja:  Teresa Font
Pääosat:   Penélope Cruz  Javier Bardem  Jordi Mollà  Stefania Sandrelli  Anna Galiena  Juan Diego 
Valmistustiedot
Valmistusmaa:  Espanja
Tuotantoyhtiö:   Lolafilms  Sogepaq  Ovídeo TV, S.A. 
Levittäjä:  Filmauro
Ensi-ilta:   1992-9-22. syyskuuta 1992 (Espanja)  1994-8-55. elokuuta 1994 (Suomi)  
Kesto:  95 minuuttia
Alkuperäiskieli:  espanja
Aiheesta muualla
IMDb 
Elonet
AllMovie
Infobox OKNimi-testi OK: 
Kinkkua, kinkkua (kirjoitusasuna myös Kinkkua, kinkkua!; esp. Jamón, jamón) on vuonna 1992 ensi-iltansa saanut Bigas Lunan ohjaama espanjalainen satiirinen, eroottisesti latautunut draamakomediaelokuva, jonka pääosia näyttelevät Penélope Cruz, Javier Bardem, Jordi Mollà, Stefania Sandrelli, Anna Galiena ja Juan Diego. Elokuvan käsikirjoittajina olivat Bigas Luna, Cuca Canals ja Quim Monzó, joka osallistui dialogin laatimiseen. Elokuvan tuottajana oli Andrés Vicente Gómez.
Kinkkua, kinkkua esitettiin Italiassa vuoden 1992 Venetsian elokuvajuhlilla, missä Bigas Luna voitti parhaan ohjaajan Hopeisen leijonan ja oli ehdolla parhaan elokuvan Kultaisen leijonan saajaksi. Lisäksi elokuva sai myös muun muassa kuusi Goya-ehdokkuutta. Kinkkua, kinkkua on Bigas Lunan ohjaaman niin sanotun Iberia-trilogian ensimmäinen osa. Trilogian muut osat ovat Kultaiset munat (Huevos de oro, 1993) ja Tissi ja kuu (La teta y la luna, 1994).
Juoni

Kinkkua, kinkkua sijoittuu pieneen aragonialaiseen kaupunkiin, jonka keskipisteinä ovat suuri alusvaatetehdas ja bordelli. Köyhän yksinhuoltajaäidin ja prostituoidun, Carmenin (Anna Galiena), vanhin tytär Silvia (Penélope Cruz) tulee raskaaksi rikkaiden vanhempien pojalle José Luisille (Jordi Mollà), joka raskausuutisten johdosta kosii häntä. José Luisin Conchita-äiti (Stefania Sandrelli), suuren alusvaatetehtaan toinen omistaja, ei ilahdu raskaus- ja kihlausuutisista. Hän päättää erottaa rakastavaiset palkkaamalla alusvaatemalli Raúlin (Javier Bardem) viettelemään Silvian pois José Luisin sylistä.
Näyttelijät

| 0 | 1 | 2 |
| --- | --- | --- |
|  Penélope Cruz  | … |  Silvia   |
|  Javier Bardem  | … |  Raúl   |
|  Jordi Mollà  | … |  José Luis   |
|  Stefania Sandrelli  | … |  Conchita   |
|  Anna Galiena  | … |  Carmen   |
|  Juan Diego  | … |  Manuel   |
|  Tomás Martín  | … |  Jose Gabrieles   |
Tuotanto

Kinkkua, kinkkua kuvattiin Espanjassa, lähinnä Aragonian itsehallintoalueella. Elokuvan tuotantoyhtiöinä olivat Lolafilms, Ovídeo TV, S.A. ja Sogepaq.
Julkaisu ja vastaanotto

Kinkkua, kinkkua sai ensi-iltansa Espanjassa 2. syyskuuta 1992 ja Suomessa 5. elokuuta 1994. Elokuva tuotti Espanjassa 1 808 588 euron lipputulot ja oli Suomessa 78. katsotuin elokuva 10 146 hengen katsojamäärällään vuonna 1994. Elokuvan teatterilevittäjinä olivat Espanjassa Universal Pictures International Spain, S.L. ja Suomessa Finnkino. Future Film julkaisi elokuvan Suomessa DVD:lle vuonna 2004.
Kinkkua, kinkkua on saanut elokuvakriitikoilta myönteisen vastaanoton. Rotten Tomatoes -sivuston mukaan 64% kriitikoista on antanut elokuvalle positiivisen arvosanan 6,4/10 keskiarvolla. Keräys perustuu 14 arviointiin. 5 986 käyttäjästä 65% on antanut elokuvalle positiivisen arvosanan 3,4/5 keskiarvolla. Internet Movie Databasen 9 688 käyttäjää on antanut elokuvalle keskiarvon 6,5/10.
Palkinnot ja ehdokkuudet

| Palkinnot ja ehdokkuudet> Palkinto | Palkinnot ja ehdokkuudet> Kategoria | Palkinnot ja ehdokkuudet> Ehdokas / ehdokkaat | Palkinnot ja ehdokkuudet> Tulos |
| --- | --- | --- | --- |
| Goya-palkinto | Paras elokuva | Bigas Luna Andrés Vicente Gómez Lolafilms Sogepaq Ovídeo TV, S.A. | Ehdokkuus |
| Goya-palkinto | Paras ohjaus | Bigas Luna | Ehdokkuus |
| Goya-palkinto | Paras miespääosa | Javier Bardem | Ehdokkuus |
| Goya-palkinto | Paras naispääosa | Penélope Cruz | Ehdokkuus |
| Goya-palkinto | Paras alkuperäinen käsikirjoitus | Bigas Luna Cuca Canals | Ehdokkuus |
| Goya-palkinto | Paras äänitys | Miguel Rejas Ricard Casals | Ehdokkuus |
| Fotogramas de Plata -palkinto | Paras miesnäyttelijä elokuvassa | Javier Bardem | Ehdokkuus |
| Fotogramas de Plata -palkinto | Paras naisnäyttelijä elokuvassa | Penélope Cruz | Ehdokkuus |
| Unión de Actores y Actricesin tulokaspalkinto | Vuoden miestulokas | Javier Bardem | Voitto |
| Unión de Actores y Actricesin tulokaspalkinto | Vuoden naistulokas | Penélope Cruz | Ehdokkuus |
| Turia-palkinto | Yleisöpalkinto: paras espanjalainen elokuva | Bigas Luna | Voitto |
| Turia-palkinto | Paras miesnäyttelijä | Javier Bardem | Voitto |
| CEC-palkinto | Paras miespääosa | Javier Bardem | Voitto |
| Nastro d’argento | Paras naispääosa | Stefania Sandrelli | Ehdokkuus |
| Sant Jordi -palkinto | Paras espanjalainen miesnäyttelijä | Javier Bardem | Voitto |
| Venetsian elokuvajuhlien Hopeinen leijona | Paras ohjaaja | Bigas Luna | Voitto |
| Venetsian elokuvajuhlien Kultainen leijona | Paras elokuva | Bigas Luna | Ehdokkuus |
| San Sebastiánin elokuvajuhlien tuomariston palkinto | Paras elokuva | Bigas Luna | Voitto |
Aiheesta muualla

Kinkkua, kinkkua Internet Movie Databasessa (englanniksi)
Kinkkua, kinkkua Elonet.
Kinkkua, kinkkua AllMoviessa. (englanniksi)
Kinkkua, kinkkua Rotten Tomatoes -sivustolla (englanniksi)
Kinkkua, kinkkua SensaCinessä (espanjaksi)
Vauvahieronta

Vauvahierontaa
Vauvahieronta on monissa itämaisissa kulttuureissa perinteinen ja luonnollinen osa vauvan päivittäistä hoitoa. Vauvahierontaa käytetään myös aasialaisissa kulttuureissa, kuten Intiassa, Pakistanissa ja Etelä-Amerikan ja Afrikan maissa. Vauvojen hierontatyyli ja aloittamisen ajankohta vaihtelee eri puolilla maailmaa.
Intiassa vauvahieronta opitaan perimätietona äidiltä tai anopilta. Intialaisessa kulttuurissa hieronta aloitetaan vasta napanuoran tyngän irrottua, mutta hieronta voidaan aloittaa jo ensimmäisenä päivänä syntymän jälkeen.
Afrikassa otteet ja liikkeet eroavat hieman intialaisesta hieronnasta. Afrikassa hieronta aloitetaan heti syntymän jälkeen, ja hierontaa jatketaan siihen asti, kun lapsi on 3–4-vuotias. Iän kertyessä hierontakertoja vähennetään. Afrikassa lapsia hierotaan usein kylvyn jälkeen.
Maailmalle vauvahieronta on tullut tunnetummaksi ranskalaisen synnytyslääkäri Frederick Leboyerin sekä vauvahieronnan ohjaajien liiton perustajan, amerikkalaisen Vilmala Schneider McCluren toimesta. Molemmat ovat hakeneet oppinsa Intiasta 1970-luvun alussa.
Suomeen vauvahieronta saapui vasta vuonna 1978, jolloin Ensi- ja turvakotien liitto sai luvan hyödyntää vauvahierontaa. Lupa koski filosofian tohtorin Ruth Ricen RISS-tekniikkaa (Rice Infant Sensimotor Stimulation Technique). RISS-tekniikka on kehitetty erityisesti keskoslapsille. Tekniikka todettiin olevan hyödyllinen myös muille lapsille, sillä sen on huomattu tuovan vauvoille mielihyvää, jolloin vauva joko virkistyy tai rauhoittuu.
Vauvahieronnan periaatteet

Vauvahieronta on alle vuoden vanhalle tehtävää hierontaa, jossa huomioidaan monenlaisia tekijöitä. On tärkeä tietää, milloin ja millaisissa olosuhteissa vauvahieronta on hyvä suorittaa. On paljon asioita, jotka vaikuttavat hierontatapahtuman onnistumiseen.selvennä Hierontatilanteessa tulee ottaa huomioon sekä vauva, hieroja että ympäristö. Tärkeää on myös huomioida, milloin vauvaa ei saa hieroa.
Aiheesta muualla

Kuvia tai muita tiedostoja aiheesta Vauvahieronta Wikimedia Commonsissa
Tämän lääketieteellistä aihetta käsittelevän artikkelin tarkoitus on tarjota vain yleistä tietoa aihepiiristä. Wikipedia ei anna lääketieteellistä neuvontaa.
Tom Tom Club

| Tom Tom Club |
| --- | --- |
 Tom Tom Clubin basisti Tina Weymouth yhtyeen esiintymisessä vuonna 1986
Tiedot
Toiminnassa:  1980–
Tyylilaji:  uusi aalto, post-punk, vaihtoehtorock
Kotipaikka:   New York, Yhdysvallat
Laulukieli:  englanti
Infobox OKNimi-testi OK: 
Tom Tom Club on yhdysvaltalainen uuden aallon yhtye, jonka perustivat vuonna 1980 New Yorkissa Talking Heads -yhtyeen jäsenet Chris Frantz ja Tina Weymouth. Tom Tom Club oli aluksi kaksikon sivuprojekti, ja Talking Headsin hajottua 1991 Tom Tom Club on jatkanut toimintaansa. Yhtye on julkaissut kaikkiaan kuusi studioalbumia, ja se teki kiertueen vuonna 1989.
Jäseniä

Chris Frantz
Tina Weymouth
Laura Weymouth
Victoria Clamp
Wally Badarou
Bruce Martin
Adrian Belew
Alex Weir
Mark Roule
Monte Browne
Steve Scales
Steven Stanley
Tyrone Downie
Diskografia > Studioalbumit

Tom Tom Club (1981)
Close to the Bone (1983)
Boom Boom Chi Boom Boom (1988)
Dark Sneak Love Action (1992)
The Good, the Bad, and the Funky (2000)
Downtown Rockers (2012)
Diskografia > Livealbumit

Live @ the Clubhouse (2003)
Genius of Live (2010)
Diskografia > Singlet

Wordy Rappinhood (1981)
Genious of Love (1981)
Under the Boardwalk (1982)
The Man with the Four Way Hips (1983)
Pleasure of Love (1983)
Don't Say No (1988)
Suboceana (1988)
Call of the Wild (1989)
Sunshine and Ecstasy (1992)
You Sexy Thing (1992)
Love to Love You Baby (2000)
Happines Can't Buy Money (2000)
Mistletunes (2007)
Vauvani mun ja sun

| Vauvani mun ja sun> Nobody’s Baby |
| --- | --- |

Ohjaaja:  David Seltzer
Käsikirjoittaja:  David Seltzer
Tuottaja:   Boaz Davidson  Harvey Kahn  Shanit Keter  Gary Oldman  John Thompson  Douglas Urbanski 
Säveltäjä:  Joseph Vitarelli
Kuvaaja:  Christopher Taylor
Leikkaaja:  Hughes Winborne
Pääosat:   Gary Oldman  Skeet Ulrich 
Valmistustiedot
Valmistusmaa:  Yhdysvallat
Tuotantoyhtiö:   Cinerenta  Front Street Pictures  Lions Bay  Millennium Films  SE8 Group 
Levittäjä:  Artisan Entertainment Hulu
Ensi-ilta:   2001-01-2121. tammikuuta 2001 (Yhdysvallat)  
Kesto:  112 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Vauvani mun ja sun (engl. Nobody’s Baby) on vuonna 2001 ensi-iltansa saanut David Seltzerin ohjaama ja käsikirjoittama yhdysvaltalainen komediaelokuva, jonka pääosissa ovat Gary Oldman ja Skeet Ulrich.
Vauvani mun ja sun kuvattiin työnimellä Anasazi Moon Moabin ja Salt Lake Cityn kaupungeissa Utahin osavaltiossa. Elokuva sai ensi-iltansa Yhdysvalloissa Sundancen elokuvajuhlilla 21. tammikuuta 2001. Elokuva ei saanut teatterilevitystä Yhdysvalloissa, mutta Artisan Entertainment julkaisi sen myöhemmin VHS:nä ja DVD:nä 20. elokuuta 2002. Suomessa elokuvan julkaisi VHS:lle ja DVD:lle Scanbox Entertainment Finland Oy 11. kesäkuuta 2004.
Juoni

Buford Dill (Gary Oldman) ja Billy Raedeen (Skeet Ulrich) ovat vähäjärkisiä rikollisia, jotka ovat olleet lapsuudesta asti kavereita. Vankeinkuljetuksen yhteydessä karkuun päässyt Billy päätyy sattuman kautta pienen vauvan huoltajaksi. Vauvansa kanssa Billy tutustuu trailereissa asuviin tyyppeihin, joiden joukosta lapselle löytyy myös sijaisimettäjä. Kun Buford kuulee vauvasta, hän haluaa heti lyödä rahoiksi vauvan avulla, mutta Billy on kuitenkin jo kiintynyt vauvaan. Ongelmia tulee, kun vauvaa aletaan vaatia yllättävältä taholta ja Buford keksii toivottoman suunnitelman.
Aiheesta muualla

Vauvani mun ja sun Internet Movie Databasessa (englanniksi)
Vauvani mun ja sun Elonet.
Vauvani mun ja sun AllMoviessa. (englanniksi)
Vauvani mun ja sun Rotten Tomatoes -sivustolla
Walce

| Walcen kunta (Gmina Walce) Gemeinde Walzen |
| --- | --- |
 Ćwiercien (saks. Schwärze) kylää
 lippu:  vaakuna
 Kunnan kartta
   Kunnan sijainti Krapkowicen piirikunnassa
 Walcen kunta
 Koordinaatit: 50°22′N, 18°00′E 
Valtio:  Puola
Voivodikunta:  Opole
Piirikunta:  Krapkowice
 – Kunnanjohtaja:  Marek Śmiech
Pinta-ala:  
 – Kokonaispinta-ala:  69 km²
Korkeus:  163–198 m
Väkiluku (2019):  5 397
 – Väestötiheys:  78 as./km²
Suuntanumero(t):  (+48) 77
Rekisterikilpi:  OKR
 
 Verkkosivut 
Infobox OKVirheellinen NIMI-arvo: 
Walce (Gmina Walce, saks. Gemeinde Walzen) on maalaiskunta Krapkowicen piirikunnassa Puolassa. Sen väkiluku oli vuoden 2019 lopussa 5 397. Kunnan hallintokeskus on Walcen kylä.
Walcen kunnan yhdeksän kylää ovat Brożec, Ćwiercie, Dobieszowice, Grocholub, Kromołów, Rozkochów, Stradunia, Walce sekä Zabierzów. Sen pinta-ala on noin 69 neliökilometriä. Walce rajautuu Głogówekin, Krapkowicen, Reńska Wieśin ja Zdzieszowicen kuntiin. Se sijaitsee Racibórzin laaksossa. Kunnan pinta-alasta noin 86 prosenttia on maatalouskäytössä ja noin seitsemän prosenttia metsää.
Vuoden 2019 joulukuussa 52,2 prosenttia Walcen kunnan asukkaista oli naisia ja 47,8 prosenttia miehiä. Alle 18-vuotiaat muodostivat kunnan väestöstä 15,3 prosenttia, työikäiset 64,4 prosenttia ja eläkeikäiset 20,3 prosenttia. Väestön keski-ikä oli 42,6 vuotta. Vuoden 2011 väestönlaskennassa kunnan väestöstä 26 prosenttia oli saksalaisia, ja saksan kielellä onkin kunnassa virallisen avustavan kielen asema. Walcen kunnan työttömyysaste oli vuoden 2019 lopussa 3,8 prosenttia.
Aiheesta muualla

Kuvia tai muita tiedostoja aiheesta Walcen kunta Wikimedia Commonsissa
Gmina Wiejska Walce (pdf) Opolen tilastokeskus. (puolaksi)
Kasper Hämäläinen

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Kasper Woldemar Hämäläinen
Syntymäaika: 8. elokuuta 1986 (ikä 38)
Syntymäpaikka: Turku, Suomi
Pelipaikka: keskikenttäpelaaja
Pituus: 187 cm
Paino: 74 kg
Lempinimi: Kappe
Junioriseurat
1995–1997: MaPS
1998–2001: FC Inter
2002–2003: TPS
Seurat
| Vuodet | Seura | O | (M) |
| 2003–2009 | TPS | 97 | (9) |
| 2010–2012 | Djurgårdens IF | 90 | (8) |
| 2013–2015 | Lech Poznań | 101 | (33) |
| 2016–2019 | Legia Varsova | 90 | (20) |
| 2019–2021 | Jablonec | 15 | (2) |
| 2019–2021 | → Jablonec B | 8 | (1) |
| 2021–2023 | TPS | 70 | (19) |
Maajoukkue
| 2002 | Suomi U16 | 17 | (0) |
| 2003 | Suomi U17 | 10 | (0) |
| 2006–2009 | Suomi U21 | 21 | (1) |
| 2008–2019 | Suomi | 63 | (9) |
 Seurajoukkueuran tilastot kattavat vain kansalliset sarjat, päivitetty 3. syyskuuta 2024.  Maajoukkueuran tilastot päivitetty 23. toukokuuta 2022.
Kasper Hämäläinen (s. 8. elokuuta 1986 Turku) on suomalainen entinen jalkapalloilija, joka edusti viimeisinä pelivuosinaan Ykkösessä pelaavaa Turun Palloseuraa. Pelipaikaltaan hän oli keskikenttäpelaaja. Hämäläisen isä Heikki Hämäläinen on entinen yleisurheilija.
Hämäläinen nousi TPS:n edustusjoukkueeseen kaudella 2003, ja hän pelasi seitsemän kauden aikana yhteensä 97 Veikkausliigan ottelua. Joulukuussa 2009 Hämäläinen siirtyi ruotsalaiseen Djurgårdeniin. Hämäläinen pelasi Djurgårdenissa kolmen kauden aikana kaikki 90 Allsvenskanin ottelua. Tammikuussa 2013 Hämäläinen siirtyi puolalaiseen Lech Poznańiin 250 000 eurolla. Hämäläinen voitti Lech Poznańissa Puolan mestaruuden kaudella 2014–15 sekä Puolan Super Cupin 2015. Hämäläinen pääsi debytoimaan Lechin riveissä Eurooppa-liigassa kaudella 2015–16. Tammikuussa 2016 Hämäläinen siirtyi puolalaiseen Legia Varsovaan, jossa hän on voittanut Puolan mestaruuden kausina 2015–16, 2016–17 ja 2017–18 sekä Puolan Cupin 2015–16 ja 2017–18. Hämäläinen debytoi Legian riveissä Mestarien liigassa kaudella 2016–17. Hän pelasi seitsemän kauden aikana Puolan Ekstraklasassa yhteensä 191 ottelua. Syyskuussa 2019 Hämäläinen siirtyi tšekkiläisen Jablonecin riveihin, josta palasi Suomeen TPS:n riveihin kesällä 2021.
A-maajoukkueessa Hämäläinen debytoi 22-vuotiaana vuonna 2008 Sveitsiä vastaan, ja hän vakiinnutti paikkansa maajoukkueen vakiomiehistössä vuoden 2009 aikana. Hämäläinen on ollut maajoukkueen runkopelaaja EM-karsinnoissa 2010–11, MM-karsinnoissa 2012–13,
EM-karsinnoissa 2014–15 ja MM-karsinnoissa 2016–17. Hämäläinen kuului Suomen joukkueeseen myös vuoden 2009 alle 21-vuotiaiden EM-kisoissa. Hän on pelannut yhteensä 63 A-maaottelua.
Seurajoukkueet > TPS

Hämäläisen pelaajaura aikuisten tasolla alkoi, kun hän nousi TPS:n edustusjoukkueeseen kaudella 2003. Veikkausliigassa Hämäläinen debytoi 17-vuotiaana, kun Mika Laurikainen vaihtoi hänet kentälle 28. syyskuuta 2003 ottelussa TPS–FC Jokerit. Hämäläinen pelasi debyyttikaudellaan kuitenkin vain kahdessa liigaottelussa.
Kausi 2004 alkoi Hämäläisen osalta lupaavasti, kun hän nousi TPS:n avauskokoonpanoon. Ensimmäisen liigamaalin Hämäläinen teki 7. toukokuuta 2004 kauden avausottelussa TPS–HJK. Hän loukkaantui kuitenkin vakavasti kauden kuudennessa ottelussa FC KooTeePeetä vastaan, katkaisten sääriluunsa. Kaikki kauden kuusi liigaottelua avauskokoonpanossa aloittanut Hämäläinen joutui yli vuodeksi sivuun pelikentiltä.
Hän palasi loukkaantumisen jälkeen TPS:n kokoonpanoon 27. huhtikuuta kauden 2006 avausottelussa FC Haka–TPS. Hämäläinen pelasi ensimmäisellä kokonaisella Veikkausliiga-kaudellaan yhteensä 18 liigaottelua, joista 11 avauskokoonpanossa. Hän teki kaudella 2006 yhden maalin, ja TPS sijoittui Veikkausliigassa seitsemänneksi.
Varsinaisen läpimurtokauden Hämäläinen pelasi kaudella 2007, kun hän vakiinnutti paikkansa TPS:n avauskokoonpanossa Mixu Paatelaisen toimiessa joukkueen päävalmentajana. Hämäläinen pelasi yhteensä 24 ottelua, joista 19 avauskokoonpanossa. Hän teki kaudella 2007 neljällä maalilla myös yhden kauden maaliennätyksensä. Kausi oli menestyksekäs myös koko joukkueelle, kun TPS ylsi Veikkausliigassa kolmanneksi ja sai kauden päätteeksi pronssimitalit.
Onnistuneen kauden jälkeen TPS ja Hämäläinen lähtivät Martti Kuuselan johdolla kovin odotuksin kauteen 2008. Joukkuetta pidettiin mestarisuosikkina ja kolmen vuoden jatkosopimuksen tehnyttä Hämäläistä veikkailtiin jopa hyökkäyspelin ykköseksi. Hämäläinen pelasi 22 ottelua, joista 20 avauskokoonpanossa, ja hän teki kolme maalia. Lisäksi Hämäläinen pelasi kolme Intertoto Cupin ottelua. Suurten odotusten kausi oli kuitenkin pettymys, kun TPS jäi Veikkausliigassa kuudenneksi.
Pettymykseen päättyneen kauden jälkeen TPS:n päävalmentajaksi kaudeksi 2009 tuli Pasi Rautiainen ja odotukset olivat nyt edellisvuotta maltillisemmat. Hämäläinen pelasi TPS:n 26 sarjaottelusta 25, joista 22 avauskokoonpanossa. Kauden aikana myös puolustavassa roolissa pelannut Hämäläinen jäi kaudella 2009 maaleitta. TPS:n kausi oli onnistunut ja se sijoittui Veikkausliigassa lopulta kolmanneksi häviten mestaruuden voittaneella HJK:lle vain kolme pistettä.